בית"ר נהריה

בית"ר נהריה  היא קבוצת כדורגל ישראלית מהעיר נהריה, המשחקת בליגה ב' צפון א'.

היסטוריה
הקבוצה נוסדה בשנת 1962 ובעונתה הראשונה בליגה ג' סיימה במקום הראשון ועלתה לליגה ב'.

עד שנות ה-80', בית"ר שיחקה בליגה ב' ובליגה ג' והייתה בצילה של יריבתה העירונית, הפועל נהריה ששיחקה לרוב בליגה א' ובליגה הארצית. העניינים בעיר נהריה השתנו כשבעונת 1981/1982 כשהפועל נהריה ירדה לליגה ב' ובעונת 1984/1985 בית"ר נהריה עשתה היסטוריה כשעלתה לראשונה בתולדותיה לליגה א'. בעונתם הראשונה בליגה א' (1985/1986) סיימה הקבוצה במקום השני והעפילה למשחקי הפלייאוף במסגרתם ניצחה את הפועל ראשון לציון (2-2, 2-1) ורשמה עליית ליגה שני ברציפות, לליגה הארצית, אז הליגה השנייה.

בית"ר שיחקה בליגה הארצית עונה אחת בלבד אחרי שניצחו רק ארבעה משחקים באותה עונה וסיימו במקום הלפני אחרון וירדו חזרה לליגה א'. עונה לאחר מכן השלימה ירידת ליגה שנייה ברציפות, לליגה ב'. ב-1995 הודיעה הקבוצה על הפסקת פעילותה.

בית"ר נהריה הוקמה מחדש בשנת 2007 ובתוך עונה עלו לליגה ב'. 

בעונת 2012/2013, סיימה במקום הראשון שהפער מהמקום השני עמד על 13 נקודות ועלתה לליגה א'. 

בעונת 2014/2015, סיימה הקבוצה במקום ה-15 וירדה חזרה לליגה ב'.

בעונת 2019/2020 שיחקה בית״ר נהריה בליגה ב' (צפון א') וסיימה במקום ה-7 בטבלה מתוך 16 קבוצות.

בעונת 2022/2023 סיימה הקבוצה במקום ה-6 ונשארה לעוד עונה בליגה ב'  (צפון א').

שחקני עבר בולטים

קישורים חיצוניים

הערות שוליים

קבוצות כדורגל ישראליות
נהריה
קבוצות כדורגל שהוקמו ב-1962
קבוצות כדורגל שהוקמו ב-2007